ዓላማዬ መንግስት “አለርጂክ ነው; እየተባለ ስለሚወራበት የቁጥር ጉዳይ መሞገት አይደለም፡፡ ይልቁንም ኢህአዴግ ሁሌም ከእውነቱ ጋር መጋፈጥ እንደሚሻለው ለማሳሰብ ነው፡፡ ግን እውነቱ ምንድን ነው? ለምሳሌ የኦሮሚያ ክልል ተቃውሞ (ረብሻ) በውጭ የፀረ-ሰላም ኃይሎች ጉትጎታና ቅስቀሳ የተከሰተ አይመስለኝም፡፡ (ከስንት ሺ ማይል ርቀት መምራት ከቻሉማ አደጋ አለው!) አያድርገውና ረብሻውና ሁከቱ ሙሉ በሙሉ በ“ፀረ-ሰላም ኃይሎች” ቀንደኛ መሪነትና ትዕዛዝ ሰጭነት የተከናወነ ከሆነ እኮ የህዝቡን ቀልብ ማርከዋል ማለት ነው፡፡ ይሄ ደግሞ ወላ ለኦህዴድ በሉት ለኢህአዴግ አሊያም ለመንግስት ትልቅ ኪሳራ ነው፡፡ የውጭ ኃይሎች የህዝቡን ልብ እስኪማርኩት ድረስ የት ነበሩ? (ሥራቸውን ትተውታል እንዴ?!) ደግነቱ ደሞ መንግስትም የረብሻና ሁከቱ መንስኤ ሙሉ በሙሉ የውጭ ፀረ-ሰላም ኃይሎች ነው አላለም፡፡
